**Մարտին Պուշիչ** (գերմ.՝ Martin Pušić, հոկտեմբերի 24, 1987(1987-10-24), Վիեննա, Ավստրիա), խորվաթական ծագմամբ ավստրիացի ֆուտբոլիստ։

Ակումբային կարիերա
------------------

Պուշիչը «Ադմիրա Վակեր Մյոդլինգի» կազմում
Պուշիչը վիեննական «Աուստրիա» և «Ֆյորստ» ակումբների սան է։ 2005 թվականին նա կատարել է իր նորամուտը պրոֆեսիոնալ մակարդակում։ Իր կարիերայի սկզբում Մարտինը հանդես է եկել Ավստրիայի ցածր դիվիզիոնների «Շվադորֆ», «Ադմիրա Վակեր Մյոդլինգ» և «Ալտախ» ակումբներում։ 2011 թվականի ամռանը Պուշիչն ազատ գործակալի իրավունքներով պայմանագիր է կնքել անգլիական «Հալլ Սիթի» ակումբի հետ։ Հոկտեմբերի 1-ին կայացած «Քարդիֆ Սիթիի» դեմ խաղում նա կատարել է իր նորամուտը Չեմպիոնշիպում։ Տարվա ավարտին Մարտինը հեռացել է ակումբից խաղային պրակտիկայի բացակայության պատճառով և տեսափոխվել Նորվեգիա՝ պայմանագիր կնքելով «Վոլերենգա» ակումբի հետ։ 2012 թվականի մարտի 25-ին կայացած «Հյոուհեսուն» ակումբի դեմ խաղւոմ նա կատարել է իր նորամուտը Թիփելիգայում։ Նույն խաղում Պուշիչը խփել է իր առաջին գոլը «Վոլերենգայի» կազմում։ Նույն թվականի ամռանը Մարտինը տեղափոխվել է «Ֆրեդրիկստադ»։ Սեպտեմբերի 1-ին «Լիլեստրյոմ» ակումբի դեմ խաղում նա կատարել է իր նորամուտը նոր ակումբի կազմում։ Նույն խաղում Մարտինը խփել է իր առաջին գոլը «Ֆրեդրիկստադում»՝ իրացնելով 11 մետրանոցը։

2013 թվականի սկզբին Պուշիչը տեղափոխվել է «Բրանն»։ Մարտի 16-ին իր նախկին ակումբի՝ «Վոլերենգայի» դեմ խաղում նա կատարել է իր նորամուտը ակումբի կազմում։ Մայիսի 26-ին «Սարպսբորգ 08» ակումբի դեմ խաղում Մարտինը խփել է իր առաջին գոլը «Բրաննի» կազմում։

2014 թվականի սկզբին Պուշիչը պայմանագիր է կնքել դանիական «Էսբերգ» ակումբի հետ։ Փետրվարի 20-ին Եվրոպայի լիգայի՝ իտալական «Ֆիորենտինայի» դեմ խաղում նա կատարել է իր նորամուտը ակումբի կազմում։ Նույն խաղում նա խփել է իր առաջին գոլը հօգուտ «Էսբերգի»։ Փետրվարի 24-ին «Նորշելլանի» դեմ խաղում նա կատարել է իր նորամուտը դանիական Սուպերլիգայում։ 2015 թվականի սկզբին Պուշիչը տեղափոխվել է «Միդտյուլլան»։ Փետրվարի 23-ին կայացած «Օդենսե» ակումբի դեմ խաղում նա կատարել է իր նորամուտը նոր ակումբի կազմում։ Մարտի 1-ին «Բրոնդբյուի» դեմ խաղում Մարտինը խփել է իր առաջին գոլը «Միդտյուլլանի» կազմում։ Իր դեբյուտային մրցաշրջանում նա դարձել է լավագույն ռմբարկու, ինչպես նաև թիմին օգնել է դառնալ Դանիայի չեմպիոն։ Հոկտեմբերի 22-ին Եվրոպայի լիգայի՝ իտալական «Նապոլի» ակումբի դեմ խաղում Պուշիչը գոլ է խփել։

2017 թվականի սկզբին Մարտինը վարձավճարային հիմունքներով տեղափոխվել է Ռոտերդամի «Սպարտա»։ Փետրվարի 5-ին «Զվոլլե» ակումբի դեմ խաղում նա կատարել է իր նորամուտը Էրեդիվիզիում։ Մարտի 18-ին «Հերակեսի» դեմ խաղում Պուշիչը ձևակերպել է դուբլ՝ խփելով իր առաջին գոլերը «Սպարտայի» կազմում։ Նույն թվականի ամռանը Մարտինը պայմանագիր է կնքել «Կոպենհագենի» հետ։ Սեպտեմբերի 17-ին «Հելսինգյորի» դեմ խաղում նա կատարել է իր նորամուտը թիմի կազմում։

2018 թվականի սկզբին Պուշիչը տեղափոխվել է «Օրհուս», որի կազմում իր նորամուտը կատարել է փետրվարի 12-ին՝ «Հոբրո» ակումբի եմ խաղում։ Ապրիլի 8-ին «Սիլկեբորգ» ակումբի դեմ խաղում Մարտինը խփել է իր առաջին գոլը ակումբի կազմում։ Նույն թվականի ամռանը Պուշիչը երկամյա պայմանագիր է կնքել «Հորսենսի» հետ։ Հուլիսի 16-ին նա կատարել է իր նորամուտը ակումբի կազմում՝ մասնակցելով իր նախկին ակումբի՝ «Կոպենհագենի» դեմ խաղին։ Պայմանագրի կնքումից չորս օր անց այն չեղարկվել է խաղացողի ցանկությամբ։

Ձեռքբերումներ
-------------

**Թիմային**

Դանիա **«Միլտյուլլան»**

* 01 1st Դանիայի չեմպիոն — 2014/2015

**Անհատական**

* Դանիայի առաջնության լավագույն ռմբարկու (17 գոլ) — 2014/2015

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Հալլ Սիթի VS. Քարդիֆ Սիթի 2:1» (անգլերեն). soccerway.com. 2011 թ․ հոկտեմբերի 1.
5. ↑  «Վոլերենգա VS. Հյոգեսուն 2:1» (անգլերեն). soccerway.com. 2012 թ․ մարտի 25.
6. ↑  «Լիլեստրյոմ VS. Ֆրեդրիկստադ 1:2» (անգլերեն). soccerway.com. 2012 թ․ սեպտեմբերի 1.
7. ↑  «Բրանն VS. Վոլերենգա 3:1» (անգլերեն). soccerway.com. 2013 թ․ մարտի 16.
8. ↑  «Բրանն VS. Սարպսբորգ 08 3:1» (անգլերեն). soccerway.com. 2013 թ․ մայիսի 26.
9. ↑  «Էսբերգ VS. Ֆիորենտինա 1:3» (անգլերեն). soccerway.com. 2014 թ․ փետրվարի 20.
10. ↑  «Էսբերգ VS. Նորշելլան 2:1» (անգլերեն). soccerway.com. 2014 թ․ փետրվարի 24.
11. ↑  «Միդտյուլան VS. Օդենսե 3:0» (անգլերեն). soccerway.com. 2015 թ․ փետրվարի 23.
12. ↑  «Բրոնդբյու VS. Միդտյուլան 1:1» (անգլերեն). soccerway.com. 2015 թ․ մարտի 1.
13. ↑  «Միդտյուլան VS. Նապոլի 1:4» (անգլերեն). soccerway.com. 2015 թ․ հոկտեմբերի 22.
14. ↑  «Սպարտա Ռոտերդամ VS. Զվոլե 2:3» (անգլերեն). soccerway.com. 2017 թ․ փետրվարի 5.
15. ↑  «Սպարտա Ռոտերդամ VS. Հերակլես 3:1» (անգլերեն). soccerway.com. 2017 թ․ մարտի 18.
16. ↑  «Հելսինգյոր VS. Կոպենհագեն 0:4» (անգլերեն). soccerway.com. 2017 թ․ սեպտեմբերի 17.
17. ↑  «Հոբրո VS. Օրհուս 0:1» (անգլերեն). soccerway.com. 2018 թ․ փետրվարի 12.
18. ↑  «Օրհուս VS. Սիլկեբորգ 2:1» (անգլերեն). soccerway.com. 2018 թ․ ապրիլի 8.
19. ↑  «Կոպենհագեն VS. Հորսենս 1:2» (անգլերեն). soccerway.com. 2018 թ․ հուլիսի 16.

Արտաքին հղումներ
----------------

* Վիճակագրությունը soccerway կայքում
* Ֆուտբոլիստի էջը sports.ru կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարտին Պուշիչ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) |

 |